વોટ્સએપ એ એવું સોફ્ટવેર છે જેનાં વગર ઘણા લોકો માટે આજે જીવન શક્ય જ નથી. જો એક દિવસ પણ ઈન્ટરનેટ બંધ રહે તો તેમને લાગે છે કે જીવન જાણે થંભી ગયું હોય. આવા લોકોને બેચેની વધી જાય છે. આખો દિવસ નકામો ગયો હોય તેવું લાગે છે. તો ઘણા માટે વોટ્સએપ એ સામાજિક રીતે પોતાના સ્વજનો, કુટુંબ, મિત્રો, સમવ્યવસાયિકો, સમવિચારકો સાથે જોડાયેલા રહેવાનું માધ્યમ છે. આથી લગભગ દરેક વ્યક્તિ પોતાના એક ગ્રૂપમાં હોય છે જેમાં પરિવારના લોકો જોડાયેલા હોય છે.